

**Қазақстан Республикасында тұрғын үй құрылысын дамытудың 2004-2006 жылдарға арналған бағдарламасының жобасын әзiрлеу жөнiндегi шаралар туралы**

Қазақстан Республикасы Премьер-Министрінің 2003 жылғы 12 қыркүйектегі N 212-ө өкімі

      1. Халықтың қалың жiгi қол жеткiзетiн тұрғын үйлердi iске қосудың көлемiн ұлғайтуға және Қазақстанда тұрғын үй проблемасын кезең-кезеңмен шешуге бағытталған Қазақстан Республикасында тұрғын үй құрылысын дамытудың 2004-2006 жылдарға арналған бағдарламасының жобасын әзiрлеу үшiн мынадай құрамда жұмыс тобы құрылсын:

Мамин                       - Қазақстан Республикасының Индустрия

Асқар Ұзақбайұлы              және сауда бiрiншi вице-министрi,

                              жетекшi

Омаров                      - Қазақстан Республикасының

Қайсар Оспанұлы               Индустрия және сауда министрлiгi

                              Құрылыс iстерi жөнiндегi комитетiнiң

                              төрағасы, жетекшiнің орынбасары

Смағұлов                    - Қазақстан Республикасы Индустрия

Сейiтжан Айтыбайұлы           және сауда министрлiгiнiң Құрылыс

                              iстерi жөнiндегi комитетi тұрғын үй

                              құрылысы бөлiмiнiң бастығы, хатшы

Мыңбаев                     - Қазақстан Республикасының Табиғи

Алмас Саятұлы                 монополияларды реттеу және

                              бәсекелестiктi қорғау жөнiндегi

                              агенттiгi төрағасының орынбасары

                              (келiсiм бойынша)

Әбдiкәрiмова                - Қазақстан Республикасы Экономика

Салтанат Жақсылыққызы         және бюджеттiк жоспарлау

                              министрлiгiнiң бағдарламаларды

                              әзiрлеудi және iске асыруды үйлестiру

                              басқармасы бастығының орынбасары

Ыбырайымова                 - Қазақстан Республикасы Ұлттық

Бәтеш Құдысқызы               Банкiнiң үйлестiру басқармасы

                              бастығының орынбасары (келiсiм

                              бойынша)

Олжабаева                   - Қазақстан Республикасының Қаржы

Қымбат Болатқызы              министрлiгi Мемлекеттiк борыш және

                              кредит беру департаментінің кредит

                              беру басқармасы бюджеттiк кредиттер

                              бөлiмiнiң бастығы

      2. Жұмыс тобы 2003 жылғы IV тоқсанда Қазақстан Республикасында Тұрғын үй құрылысын дамытудың 2004-2006 жылдарға арналған бағдарламасының жобасын әзiрлесiн және Қазақстан Республикасының Үкiметiне ұсынсын.

      3. Облыстардың, Астана және Алматы қалаларының әкiмдерi белгіленген тәртiппен бiр ай мерзiмде жұмыс тобына қаржыландырудың көлемi мен көздерiн көрсете отырып, мынадай деректердi ұсынсын:

      есепке алу санаты бойынша бөле отырып және есептiк кезеңде мұқтаждар санының өзгеруiн болжай отырып, тұрғын үй жағдайын жақсартуға есепте тұрған азаматтардың санына сәйкес тұрғын үй құрылысына қажеттілiк;

      тозған тұрғын үйлердi күрделi жөндеудiң және авариялық тұрғын үйлердi бұзудың өңiрлiк бағдарламасын iске асырған кезде жаңа тұрғын үй құрылысына қажеттілiк;

      жаппай тұрғын үй құрылысының алғашқы сериялы тұрғын үйлерiнiң тiреу және қоршау құрастырмаларын күшейту жөнiндегi iс-шараларды жүргiзген кезде тұрғындарды қоныстандыру үшiн резервтiк тұрғын үй қорына қажеттілік.

*Премьер-Mинистр*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК